|عاشقة انمي|
عضو بالروضة
عدد المساهمات : 742
العمر : 18
شوكت سجلت بالمنتدى : 01/07/2011
|موضوع: قصيده جميله بحق الامام علي عليه السلام 10/8/2012, 6:53 am|| |
قصيده جميله بحق الامام علي عليه السلام
للشاعر المتألق نهاد الخيكاني
قارنتك علي وي اليحكمون
ولكيتك يا علي مفرط بلاحكام
شنو تحكم الدنيا وعرشك بساط
وشنه بحامع مقر القائد العام
وشنو عود اليتيم يكض لك الباب
اليتيم يروح يسكن دار الايتام
جاما عادها وكض لك الباب
كون بصدره قنبر ساحب اقسام
كلشي يصير مدري يفخخ البيت
تحت مهرك يجوز يحط لك الغام
علي شعليك اذا بلشام جوعان
دشبع حزبك ونعله ابو الشام
تكضي الليل تفتر وانت مسؤل
السياسي الزين كون المغرب ينام
بين الناس تخطب لا يبوحسين
علي المفروض تخطب من وره الجام
كثر نوك واطلع موكب وياك
وانشر علدرب رمايه سهام
ناكه مضلله وتركبها ابو حسين
وعمار ابن ياسر كعده جدام
وخل مالك الاشتر كبلك يفوت
يكطع كون سير الشارع العام
عقيل شراد منك حتى تجويه
اخيك هذا ضمه لضهرك احزام
كبل ماكو دمج وتدمجه مولاي
علي سجله سياسي مهدم الاصنام
شعجب ولدك علي ماطلعو ايفاد
ددزهم علبحر يكضولهم عام
دبر الهم عذر خلهم يصيفون
بحجه مشو دوره لنشر الاسلام
علي تنطي الخبز تتلثم شبيك
جا ماكشفت وجهك للاعلام
جا ماصار بينه الصار مولاي
وضل ياهو اليجي وكال اني ابو لثام
|عاشقة انمي|
عضو بالروضة
عدد المساهمات : 742
العمر : 18
شوكت سجلت بالمنتدى : 01/07/2011
|موضوع: رد: قصيده جميله بحق الامام علي عليه السلام 10/8/2012, 6:54 am|| |
ممكن تنقلون الموضوع الى منتدى الشعر